นำเที่ยว “นั่งรถไฟ ม่วนแต้ๆ แอ่ว กฟผ. แม่เมาะ” เดินทางระหว่างวันที่ 3-6 ธันวาคมนี้
การรถไฟแห่งประเทศไทย ร่วมกับการไฟฟ้าฝ่ายผลิตแห่งประเทศไทย จัดกิจกรรมนำเที่ยว “นั่งรถไฟ ม่วนแต้ๆ แอ่ว กฟผ. แม่เมาะ” เดินทางระหว่างวันที่ 3-6 ธันวาคมนี้ เพื่อร่วมกระตุ้นเศรษฐกิจการท่องเที่ยวของไทย ในช่วงฤดูหนาว การรถไฟแห่งประเทศไทย หรือ รฟท. ร่วมมือกับ การไฟฟ้าฝ่ายผลิตแห่งประเทศไทย หรือ กฟผ. เชิญชวนผู้ที่รักการเดินทางท่องเที่ยวด้วยระบบขนส่งทางราง เดินทางสัมผัสอากาศเย็นในภาคเหนือของไทยที่จังหวัดลำปาง ร่วมเดินทางภายใต้กิจกรรม “นั่งรถไฟ ม่วนแต้ๆ แอ่ว กฟผ. แม่เมาะ” ด้วยขบวนรถไฟชั้น 2 นอนปรับอากาศ แอ่วเหนือ เที่ยวคุ้ม นอนฟิน กินอิ่มตลอดทริป แอ่วนครลำปาง และเยี่ยมชมทุ่งดอกบัวตองสุดอลังการขนาด 500 ไร่ ระหว่างวันที่ 3-6 ธันวาคมนี้ เป็นเวลา "2 วัน 3 คืน” ในราคาสุดพิเศษจาก 6,000 บาท เหลือเพียง 1,999 บาทต่อท่านเท่านั้น จำกัด 40 ที่นั่งราคาดังกล่าว ค่าตั๋วโดยสารรถไฟชั้น 2 นอนปรับอากาศ ไป-กลับ / ไกด์นำเที่ยว /อาหารครบทุกมื้อ/รถตู้/ที่พัก พร้อมกิจกรรมมากมาย เช่น การไหว้พระธาตุดอยพระฌาน เยี่ยมชุมชนบ้านน้ำมอญ พิพิธภัณฑ์เรียนรู้โลกพลังงาน และการ Workshop ระบายสีเซรามิก สร้างผลงานชิ้นเดียวในโลกในแบบที่เป็นคุณ เป็นต้นผู้ที่สนใจติดต่อสอบถามข้อมูลเพิ่มเติมได้ที่ Line Official รถไฟแม่เมาะ สามารถติดต่อซื้อตั๋วได้ที่ 02-576-5500 ตั้งแต่เวลา 9.00 น. - 17.00 น.